
KRITERIJI ZA USTNO OCENJEVANJE PRI SLOVENŠČINI
6─9. razred

Učenec dobi v prvem delu spraševanja dva sklopa vprašanj iz obravnavane snovi iz književnosti in tri iz slovnice (skupaj pet). 

Vsak sklop vprašanj je vreden 4 točke. 

Merila ustnega ocenjevanja so sledeča: 
• 4 točke: učenec na zastavljeno vprašanje odgovarja samostojno, brez podvprašanj, jezikovno pravilno; njegovi odgovori so pravilni, jasni, nedvoumni in kažejo na razumevanje povedanega. Učenec zna povedati dejstva, izraža se brezhibno.

• 3 točke: učenec odgovarja večinoma samostojno (z enim ali dvema podvprašanjema); jezikovno pravilno; odgovori so ustrezni, snov obvlada zanesljivo in solidno, razumevanje je deloma pomanjkljivo, dela le manjše napake pri povezovanju in podobnosti dejstev.

• 2 točki: dobi učenec, ki temeljito obvlada osnovno predpisano snov, toda pri uporabi in povezovanju dejstev ni popolnoma zanesljiv in samostojen. Učenec odgovarja zatikajoče, potrebuje več podvprašanj; odgovori so približni in delno napačni.

• 1 točka: učenec brez podvprašanj ne zna odgovarjati, tudi ob pomoči so odgovori pomanjkljivi in le deloma pravilni; snovi ne razume povsem dobro.

• 0 točk: učenec ne zna odgovoriti na vprašanja, molči ali daje napačne odgovore. Nezanesljiv je pri osnovnih bistvenih dejstvih.

Kriterij:
20‒18 = odl (5); 17‒15 = pdb (4); 14‒12 = db (3); 11‒9 = zd (2); 8‒0 = nzd (1)

Ustno ocenjevanje je nenapovedano, izjema so učenci z odločbami in priporočili ter učenci s statusom. 
Učenec, ki je dobil negativno oceno pri ustnem spraševanju, lahko oceno po dogovoru z učiteljico popravlja.

